જુનાગઢ શહેરમાં આવેલા ભાવનાથ રોડ પરથી પસાર થઈ રહેલા વાહનચાલકો સોમવારે વહેલી સવારે અચરજ પામી ગયા હતા જ્યારે તેમણે જોયું કે, ફોર-લેન રોડ પર એક સિંહ વાછરડાનો શિકાર કરીને તેનું માંસ આરોગી રહ્યો હતો. આ ઘટના સોમવારે વહેલી સવાલે લગભગ 5.30 વાગ્યે બની હતી. જંગલ ખાતાના અધિકારીઓના જણાવ્યા પ્રમાણે, બની શકે છે કે સિંહ નજીકના જંગલ વિસ્તારમાંથી રોડ પર આવ્યો હોય અને તેણે ત્યાં ફરી રહેલા વાછરડાનો શિકાર કર્યો હોય.